标题：真可
个人简介
真可(1543～1603)，明末僧人。字达观，晚号紫柏大师。门人尊他为紫柏尊者，是明末四大师之一。俗姓沈。吴江(今属江苏)人。  
生平
17岁到苏州虎丘云岩寺出家，拜虎丘僧明觉为师，闭户读书。20岁受具足戒后，广研经教。对修寺、刻经，颇有业绩。始自楞严寺，终至云居寺，复兴梵刹计15所。万历七年（1579），他为流通大藏，谋易梵 为方册。万历十七年，方册藏始刻于五台山，4年后，南迁至浙江径山，其门人如奇等主持其事，贮藏经版于化城寺。他提倡发愿礼拜十方三世一切佛法僧和西天东土历代传宗判教，并翻传秘密章句诸祖菩萨等，对佛教采取各宗并重的态度。明末阉党专权，横征暴敛，民不聊生。万历二十八年南康（今江西星子、永修等县地）太守吴宝秀奋起抗税，被捕下狱，其妻陈氏哀愤自尽。真可闻讯即赴京师护吴，触怒阉党权贵。随后，被诬造作“妖书”（谎传神宗改立太子）下狱。万历三十一年卒于狱中。徒众将其遗骸浮葬于京西，后移至浙江径山寂照庵，再迁到大慧塔后的文殊台，万历四十四年荼毗立塔。生平律身至严，一衲无余。
著作
真可现存的著作，有经德清校阅过的《紫柏尊者全集》三十卷和别人纂校的《紫柏尊者别集》四卷，〈附录〉一卷。《全集》收载他的法语、经释、序跋、铭传、书信和诗歌等；《别集》则补收《全集》所未收的杂文、赞偈、诗、书问、语录和附录等。
[1]
贡献
真可对于佛教各宗的思想采取调和的态度。他所订的〈礼佛仪式〉（见《紫柏尊者  真可和尚肖像[2]别集》卷四），除发愿礼拜十方三世一切诸佛外，还教人礼拜西天东土历代传宗判教并翻传秘密章句诸祖，这是他调和诸宗思想的具体表现。
真可喜拈〈毗舍浮佛偈〉教人，有时则教人持诵半偈。所谓‘假借四大以为身，心本无生因境有；前境若无心亦无，罪福如幻起亦灭’（〈毗舍浮佛颂说示如裴〉）。他的僧俗弟子很多，从他问道的人士有陆左、冯梦祯、瞿汝稷、王肯堂等。瞿汝稷通内外学，著有《指月录》三十二卷，王肯堂为著名医学大家，著有《成唯识论证义》十卷等。
真可一生参叩诸方尊宿，但他并没有专一的师承。他在祭北京法通寺遍融的文中说︰‘余往来遍老之门，观其动履，冥启予多矣。……予于遍老之门，未敢言嗣。若所谓德，则此老启迪不浅，焉敢忘之！’
真可虽到处兴修古刹，而从未受请担任寺院住持，所以没有‘上堂’、‘普说’。他只是随缘接引，略说法语而已。他与当时一般排斥文字的禅僧不同，而极重视文字经教。他认为佛弟子不通文字般若，即不得观照般若，不能契会实相般若。他不同意悟道只依靠禅家机缘及念佛求生净土等说法，曾列举盲眼师资七大错误，一一加以辩难（《紫柏全集》卷三〈法语〉）。德清称他的宗风足以远追临济，上接大慧（〈达观大师塔铭〉），可见真可在明末佛教界的名望。
德清〈达观大师塔铭〉
摘录自《紫柏老人集》卷首
夫大地死生，颠瞑长夜。以情关固闭，识锁难开，有能蹶起一击而碎之，掉臂而独往者，自非雄猛丈夫，具超世之量者，未易及也。历观传灯诸老，咸其人哉！久不复作，顷于达观禅师见之矣。
师讳真可，字达观，晚号紫柏。门人称尊者，重法故也。其先句曲人，父沈连，世居吴江太湖之摊缺，师其季子也。母梦异人，授以附叶大鲜桃，寤而香满室，遂有娠。师生五岁，不语，时有异僧过其门，摩顶而谓其父曰︰‘此儿出家，当为人天师。’言讫忽不见，师遂能语。先时见巨人迹下于庭，自是不复见。师髫年，性雄猛，慷慨激烈，貌伟不群，弱不好弄，生不喜见妇人，浴不许先。一日，姊误前就浴，师大怒。自后，至亲戚妇女，无敢近者。长，志日益大，父母不能拘。尝有诗曰︰‘屠狗雄心未易消’，盖实录也。
年十七，方仗剑远游塞上，行至苏州阊门，游市中，天大雨，不前，偶值虎丘僧明觉，相顾盼。觉壮其貌，知少年不群，心异之，因以伞蔽之，遂同归寺。具晚，欢甚相得。闻僧夜诵八十八佛名，师心大快悦。侵晨，入觉室曰︰‘吾两人有大宝，何以污在此中耶？’即解腰缠十余金授觉，令设斋，请剃发。遂礼觉为师，是夜即兀坐达旦。每私语，三叹曰︰‘视之无肉，吃之有味。’时觉欲化铁万斤，造大钟。师曰︰‘吾助之。’遂往平湖巨室门外趺坐，主人见，进食，师不食。主问何所须，师曰︰‘化铁万斤造大钟，有即受食。’主人立出铁万斤于门外。师笑，食毕径载回虎丘。归即闭户读书，年半不越阃。尝见僧有饮酒茹荤者，师曰︰‘出家儿如此，可杀也。’僧咸畏惮之。年二十，从讲师受具戒，尝至常熟，遇相国严养斋翁，识为奇器，留月余。之嘉兴东塔寺，见僧书《华严经》，乃跪看，良久叹曰︰‘吾辈能此足矣！’遂之武塘景德寺，掩关三年，复回吴门。一日，辞觉曰︰‘吾当去行脚诸方，历参知识，究明大事也。’遂策杖去。
一日，闻僧诵张拙〈见道偈〉，至‘断除妄想重增病，趋向真如亦是邪’，师曰︰‘错也！当云“方无病”、“不是邪”。’僧云︰‘你错他不错。’师大疑之，每至处，书二语于壁间，疑至头面俱肿。一日斋次，忽悟，头面立消。自是凌跞诸方。尝曰︰‘使我在临济德山座下，一掌便醒，安用如何如何。’过匡山，穷相宗奥义。一日行二十里，足痛，师以石砥脚底，至日行二百里乃止。师游五台，至峭壁空岩，有老宿孤坐，师作礼，因问‘一念未生时如何？’宿竖一指。又问‘既生后如何？’宿展两手。师于言下领旨。寻迹之，失其处。师至京师，参遍融大老。融问︰‘从何来？’曰︰‘江南来。’又问︰‘来此作么？’曰︰‘习讲。’又问︰‘习讲作么？’曰︰‘贯通经旨，代佛扬化。’融曰︰‘你须清净说法。’师曰︰‘只今不染一尘。’融命禠师直裰，施傍僧，顾谓师曰︰‘脱了一层还一层。’师笑颔之，遂留挂撘。时知识啸岩法主、暹理诸大老，师皆及门。去九年，复归虎丘省觉，乃之淞江掩关百日。至吴县，适聊城傅君光宅为县令，其子利根，命礼师，子不怿。子一日搦二花，问师云︰‘是一是二？’师曰︰‘是一。’子开手曰︰‘此花是二，师何言一？’师曰︰‘我言其本，汝言其末。’子遂作礼。之天池，遇管公东溟，闻其语，深器之。师因拈蔷薇一蒂二花问公，公曰︰‘此花同本生也。’师分为二，复问公，公无语。因罚斋一供，遂相与莫逆。
时上御极之三年，大千润公开堂于少林，师结友巢林、戒如辈往参叩。及至，见上堂讲公案，以口耳为心印，以帕子为真传。师耻之。叹曰︰‘西来意固如是邪？’遂不入众。寻即南还。至嘉禾，见太宰陆五台翁，心大相契。先是有密藏道开者，南昌人，弃青衿出家，披剃于南海，闻师风，往归之。师知为法器，留为侍者，凡百悉委之。郡城有棱严寺，为长水疏经处，久废，有力者侵为园亭。师有诗吊之曰︰‘明月一轮帘外冷，夜深曾照坐禅人。’志欲恢复，乃属开公任恢复之事，而属太宰为护法。太宰公弟云台公，施建禅堂五楹。既成，请师题其柱，师为联语曰︰‘若不究心，坐禅徒增业苦；如能护念，骂佛犹益真修。’谓当以血书之，遂引锥刺臂，流血盈碗，书之。自是接纳往来，豪者力拒，未完局。后二十余年，适太守槐亭蔡公，始克修复，盖师愿力所持也。
师见象季法道陵迟，惟以弘法利生为家务。念大藏卷帙重多，致遐方僻陬，有终不闻佛法名字者，欲刻方册，易为流通，普使见闻，作金刚种子，即有谤者，罪当自代。遂倡缘，时与太宰光祖陆公，及司成梦祯冯公、廷尉同亨曾公、冏卿汝稷瞿公等定议，各欢然，愿赞佐。命弟子密藏开公董其事，以万历己丑创刻于五台，属弟子如奇纲维之，居四年，以冰雪苦寒，复移于径山寂照庵。工既行，开公以病隐去。其事仍属奇，协弟子幻予本公，本寻化，复请澹居铠公终其役。始，司成具区冯公，意复化城为贮板所，未克。初桐城用先吴公，为仪曹郎，参师入室，从容及刻藏事，师遽曰︰‘君与此法有大因缘。’师化后，吴公出长浙藩，用冯司成初议，修复化城，为径山下院，藏贮经板，且蠲俸散刻藏数百卷。固吴公信力，亦师预谶云。师先于嘉禾刻藏有成议，乃返吴门省前得度师觉公。时觉已还俗，以医名，闻师来，慑甚。师伪为贾人装，僵卧小舟中，请觉诊视。觉见师，大惊惧。师涕泣曰︰‘尔何迷至此耶？今且奈何？’觉曰︰‘唯命是听。’师即命剃发，载去。觉惭服，愿执弟子礼，亲近之。师来之日，觉夕 ，饭盂忽堕地迸裂，其诚感如此。师初过吴江，沈周二氏聚族而归之。时至曲阿、金沙，贺孙于王四氏，合族归礼。师于于园书《法华经》，以报二亲，颜书经处曰墨光亭，今在焉。师以刻藏因缘议既成，闻妙峰师建铁塔于芦芽，乃送经安置于塔中，且与计藏事。未偕，复之都门，乃访予于东海，时万历丙戌秋七月也。是时，予以五台因缘，有间于内，因避名于东海那罗延窟。适遇慈圣皇太后，为保圣躬、延国祚，印施大藏十五部，皇上颁降海内名山，敕僧讽诵，首及东海，予以谢恩入长安。师正携开公走海上，至胶西，值秋水泛涨，众必不能渡，师解衣先涉，疾呼众，水已及肩，师跃然而前。既渡，顾谓弟子曰︰‘死生关头，须直过为得耳。’众心钦服。时予在长安，闻之，亟促装归，日夜兼程。至即墨，师已出山，在脚院，诘朝将长发。是夜一见，大欢笑。明发，请还山，留旬日，心相印契。师即以予为知言，许生平矣。
师返都门，访石经山，礼隋·琬公塔。念琬公虑三灾劫坏，正法澌灭，创刻石藏经，藏于岩洞，感其护法深心，泪下如雨。琬公塔院已归豪右，矢复之而未果。乃决策西游峨嵋。由三晋，历关中，跨栈道，至蜀礼普贤大士。顺流下瞿塘，过荆襄，登太和，至匡庐，寻归宗故址，唯古松一株。寺僧售米五斗，匠石将伐之，丐者怜而乞米赎之，以存寺迹，师闻而兴感。其树根底，为樵者剥斲过半，势将折，师砌石填土，咒愿复生，以卜寺重兴兆。后树日长，寺竟复，其愿力固如此。时江州孝廉邢懋学，礼师，延居长松馆，执侍最勤，师为说法语，集名《长松茹退》。先是邹给谏尔瞻、丁大参勺原，素雅重师，意留驻锡匡山，未果。遂行，过安庆，阮君自华请游皖公山马祖庵，师喜其境超绝，属建梵刹。江阴居士赵我闻，谒请出家，遂剃发于山中，师铭名曰法铠，所谓最后弟子也。师复北游，至潭柘。慈圣圣母闻师至，命近侍陈儒致斋供，特赐紫伽黎。师固让曰︰‘自惭贫骨难披紫，施与高人福倍增。’儒随师过云居，礼石经于雷音寺，启石室佛座，下得金函，贮佛舍利三枚，光烛岩壑。因请佛舍利入内，供三日，出帑金重藏于石窟。以圣母斋衬余金赎琬公塔，遂拉予偕往瞻礼，属予作记。回寓慈寿，同居西郊园中，对谈四十昼夜，目不交睫，信为生平至快事。时遍融老已入灭，因为文吊之，有‘嗣德不嗣法’之语。师在潭柘，居常礼佛后方食。一日客至，喜甚，误先举一食。乃对知事曰︰‘今日有犯戒者，命尔痛责三十棒，轻则倍之。’知事惊不知为谁。顷师授杖知事，自伏地于佛前，受责如数，两股如墨。乃云︰‘众生无始习气，如油入面，牢不可破，茍折情不痛，未易调伏也。’
师与予计，修我朝《传灯录》。予以禅宗凋敝，与师约，往浚曹溪，以开法脉。师先至匡山以待，时癸巳秋七月也。越三年乙未，予初以供奉圣母赐大藏经，建海印寺成。适以别缘触圣怒，诏逮下狱，鞫无他辞，送法司拟罪，蒙恩免死，遣戍雷阳，毁其寺。时师在匡山，闻报，为予许诵《法华经》百部，冀祐不死，即往探曹溪回，将赴都下救予。闻予南放，遂待于江浒。是年十一月，会师于下关旅泊庵，师执予手叹曰︰‘公以死荷负大法。古人为法，有程婴、公孙杵臼之心。我何人哉！公不生还，吾不有生日。’予慰之再三。濒行，师嘱曰︰‘吾他日即先公死，后事属公。’遂长别。予度岭之五年，庚子，上以三殿工，榷矿税，令中使者驻湖口，南康太守吴宝秀不奉令，劾奏被逮，其夫人哀愤，以缳死。师时在匡山，闻之曰︰‘时事至此，倘阉人杀良二千石及其妻，其如世道何？’遂策杖赴都门。吴入狱，师至多方调护，授吴公毗舍浮佛半偈，嘱诵满十万，当出狱。吴持至八万，蒙上意解，得末减。吴归，每念师辄涕下。师以予未归初服，每叹曰︰‘法门无人矣。若坐视法幢之摧，则绍隆三宝者，当于何处用心耶？老憨不归，则我出世一大负；矿税不止，则我救世一大负；《传灯》未续，则我慧命一大负。若释此三负，当不复走王舍城矣。’癸卯秋，予在曹溪，飞书属门人之计偕者，招师入山中。报书直云︰‘舍此一具贫骨。’居无何，忽妖书发，震动中外，忌者乘间劾师，师竟以是罹难。先是，圣上以轮王乘愿力，敬重大法，手书《金刚经》，偶汗下渍纸，疑当更易，亟遣近侍曹公质于师。师以偈进曰︰‘御汗一滴，万世津梁，无穷法藏，从此放光。’上览之大悦，由是注意。适见章奏，意甚怜之，在法不能免，因逮及。旨下，云着审而已。及金吾讯鞫，以三负事对，绝无他辞，送司寇。时执政欲死师，师闻之曰︰‘世法如此，久住何为？’乃索浴罢，嘱侍者山道人性田曰︰‘吾去矣，幸谢江南诸护法。’道人哭，师叱之曰︰‘尔侍予二十年，仍作这般去就耶！’乃说偈讫，端坐安然而逝。御史曹公学程，以建言逮系，问道于师，闻之急趋至，抚之曰︰‘师去得好！’师复开目微笑而别。时癸卯十二月十七日也。师生于癸卯六月十二日，世寿六十有一，法腊四十有奇。
噫！师生平行履，疑信相半，即此末后快便一着，上下闻之无不叹服。於戏！师于死生，视四大如脱敝屣，何法所致哉？师常以毗舍浮佛偈示人，予问曰︰‘师亦持否？’师曰︰‘吾持二十余年，已熟句半，若熟两句，吾于死生无虑矣。’岂其验耶！师化后，待命六日，颜色不改，及出，徙身浮葬于慈慧寺外，次年春夏，霖雨及秋，陆长公西源，欲致师肉身南还，启之安然不动。予弟子大义奉师龛至，经潞河，马侍御经纶，以感师与李卓吾事，心最恸，因启龛拂面，痛哭之。至京口，金沙、曲阿诸弟子，奉归径山，供寂照庵。以刻藏因缘，且推沈中丞重建大殿，乃师遗命。以师临终有偈云︰‘怪来双径为双树，贝叶如云日自屯。’以是故耳。时甲辰秋九月也。越十一年乙卯，弟子先葬师全身于双径山后，适朱公国桢礼师塔，知有水，亟嘱弟子法铠启之，果如言，复移龛至开山。乃与俗弟子缪希雍谋得五峰内，大慧塔后，开山第二代之左，曰文殊台，卜于丙辰十一月十九日荼毗，二十三日归灵骨塔于此。予始在行间，闻师讣，即欲亲往吊，因循一纪，未遂本怀。顷从南岳数千里来，无意与期会，而预定祭日，盖精神感孚，亦奇矣。师后事予幸目击，得以少尽心焉。
於戏！师生平行履，岂易及哉！始自出家，即胁不至席，四十余年。性刚猛精进，律身至严，近者不寒而栗。常露坐，不避风霜。幼奉母训，不坐阈则尽命，立不近阃。秉金刚心，独以荷负大法为怀。每见古刹荒废，必志恢复。始从楞严，终至归宗、云居等，重兴梵刹一十五所。除刻大藏，凡古名尊宿语录，若寂音尊者所著诸经论文集，皆世所不闻者，尽搜出刻行于世。晚得苏长公《易解》，大喜之。室中每示弟子，必令自参，以发其悟，直至疑根尽拔而后已。性耽山水，生平云行鸟飞，一衲无余，无容足地。严重君亲忠孝之大节。入佛殿见万岁牌必致敬，阅历书，必加额而后览。师于阳羡，偶读《长沙志》，见忠臣李贲（芾），以城垂陷，不欲死于贼，授部将一剑，令斩其全家，部将恸哭奉命，既推刃，因复自杀。师至此，泪直迸洒，弟子有傍侍者不哭，师呵曰︰‘当推堕汝于崖下。’其忠义感激类如此。师气雄体丰，面目严冷，其立心最慈。接人不以常情为法，求人如苍鹰攫兔，一见即欲生擒，故凡入室不契者，心愈慈而恨愈深，一棒之下直欲顿断命根。故亲近者希，凄然暖然，师实有焉。
於戏！师岂常人哉！即其见地直捷稳密，当上追古人。其悲愿利生，弘护三宝，是名应身大士。有人问︰‘师何如人？’予曰︰‘正法可无临济德山，末法不可无此老也。’师每慨五家纲宗不振，常提此示人。予尝叹曰︰‘纲宗之不振，其如慧命何？’原其曹洞，则专主少林；沩仰圆相久隐；云门自韩大伯后，则难见其人；法眼大盛于永明，后则流入高丽；独临济一派，流布寰区，至宋·大慧中兴其道，及国初，楚石、无念诸老。后传至弘正末，有济关主，其门人为先师云谷和尚，典则尚存。顷五十年来，师弦绝响，近则蒲团未稳，正眼未明，遂妄自尊称临济几十几代。於戏！邪魔乱法，可不悲乎！予以师之见地，诚可远追临济，上接大慧，以前无师派，未敢妄推。若据尧舜之道，传至孔子、孟轲，轲死不得其传，至宋，濂雒诸儒遥续其脉。以此证之，师固不忝为转轮真子矣。姑录大略，以俟后之明眼宗匠，续《传灯》者采焉。以师未出世，故无上堂、普说、示众诸语，但就参请机缘开示，门人辑之，有内外集若干卷行于世。入室缁白弟子甚多，而宰官居士尤众。（下略）
［参考资料］　圣严《明末佛教研究》第二章；郭朋《明清佛教》第二章；忽滑谷快天《禅学思想史》第六编第二十四章。